CELEX: 22005D0074
Language: el
Date: 2005-04-29 00:00:00
Title: Απόφαση της Μεικτής Επιτροπής του ΕΟΧ αριθ. 74/2005, της 29ης Απριλίου 2005, για την τροποποίηση του πρωτοκόλλου αριθ. 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

15.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 239/67
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ αριθ. 74/2005,
   της 29ης Απριλίου 2005,
   για την τροποποίηση του πρωτοκόλλου αριθ. 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο αριθ. 31 της συμφωνίας τροποποιήθηκε από την απόφαση αριθ. 116/2004 της Μεικτής Επιτροπής του ΕΟΧ της 6ης Αυγούστου 2004 (1).
            
         
               (2)
            
            
               Κρίνεται σκόπιμο να συνεχιστεί η συνεργασία των συμβαλλομένων μερών της συμφωνίας, ώστε να συμπεριλάβει και τη συνεργασία για την υλοποίηση και ανάπτυξη της εσωτερικής αγοράς.
            
         
               (3)
            
            
               Το πρωτόκολλο αριθ. 31 της συμφωνίας πρέπει ως εκ τούτου να τροποποιηθεί ώστε να επιτρέψει τη συνέχιση της συνεργασίας αυτής πέραν της 31ης Δεκεμβρίου 2004,
            
         ΑΠΟΦΑΣΙΖΕΙ:
   Άρθρο 1
   Στο άρθρο 7 παράγραφος 6 του πρωτοκόλλου αριθ. 31 της συμφωνίας, οι όροι «το έτος 2004» αντικαθίστανται από τους όρους «τα έτη 2004 και 2005».
   Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ που προβλέπεται στο άρθρο 103 παράγραφος 1 της συμφωνίας (2).
   Εφαρμόζεται από 1ης Ιανουαρίου 2005.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 29 Απριλίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Richard WRIGHT
         
      
   
   
      (1)  ΕΕ L 64 της 10.3.2005, σ. 3.
   
      (2)  Δεν έχουν αναφερθεί συνταγματικές απαιτήσεις.